钦定古今图书集成/明伦汇编/氏族典/第027卷 > 《廖用贤尚友录》 > 熊昙朗
## 钦定古今图书集成/明伦汇编/氏族典/第027卷 > 《廖用贤尚友录》 > 熊昙朗

按《陈书熊昙朗传》，“昙朗，豫章南昌人也。世为郡著姓。
侯景之乱，聚少年据丰城县为栅，梁元帝以为巴山
太守。绍泰二年，昙朗以南川豪帅，随例除游骑将军，
历宜新、豫章二郡太守。王琳遣李孝钦等攻周迪，昙
朗率所领赴援，以功封永化县侯，又授平西将军。及
周文育攻余孝劢于豫章，昙朗出军会之。文育失利”，
昙朗乃害文育以应王琳。王琳败走，昙朗党援离心，
走入村中，村民斩之，传首京师，悬于“朱雀观。”